
PRoME MINISTER 


Evelyn Wever-Crves 


Gobierno ta cla y no mester di uitstel: 


PROME MINISTER A INFORMA PARLAMENTO 
RIBA E STOPMENTO DI RECORTE DI 5% DI 
SALARIO Y DI E 12.6% NA 2023 


“Hunto nos ta logra bienestar y progreso di nos comunidad” 


Gobierno di Aruba, siman pasa a anuncia cu Aruba a yega 
na un areglo cu Hulanda pa paga bek e recorte di salario. 
Hulanda a pone algun condicion riba mesa. Prome Minister 
Evelyn Wever-Croes a indica cu Aruba mester cumpli cu 
e condicionnan ey y entrante juli di 2022 por paga e 5% na 
empleado publico y semi-publico y otro aña por elimina ful 
e 12.6%. “Esaki mi a anuncia caba y nos a papia di dje cu 
Secretario di Estado Alexandra van Huffelen y e tratamento lo 
a bay Rijksministerraad di awe mirando cu diabierna ta un dia 
liber na Hulanda”, Prome Minister a duna di conoce. 


Minister Plenipotenciario na Hulanda señor Guilfred Besaril a 
informa Rijksministerraad cu Aruba ta acepta e condicionnan. 
Ya caba desde siman pasa Prome Minister a cuminsa traha 
riba esaki na unda a bin un poco mas detaye acerca. “No ta 
tur ta mes facil pa cumpli cu nan pero nos compromiso ta pa 
cumpli cu tur e condicionnan pa percura cu na juli tur trahado 
publico ta haya su 5% bek. Esaki Minister Plenipotenciario 
a informa nan tambe y ami a papia cu Secretario di Estado 
ayera extensamente riba esakinan y nos a yega na un acuerdo 
adicional na kico Aruba tin cu atene su mes y ki tempo”, Prome 
Minister a enfatisa. 


Dialuna 23 di mei, Prome Minister a bay Parlamento tambe 
pa splica e situacion mirando cu dos di e condicionnan ta 
den nan area. No ta tur Parlamentario a aprecia esaki. “E 
parlamentarionan di MAS y e parlamentarionan femenino di 
AVP a haya cu ta un falta di respet cu mi a bay Parlamento cu 
esaki. Sra. Mervin Wyatt-Ras a puntra mi kico mi a bay haci 
eyden y si ta wega mi ta hunga pero ami a bay pa transparencia 
pasobra ta hopi importante mirando cu cada ciudadano di nos 
pais ta representa den Parlamento y e recorte di salario a 
causa hopi daño na nan”, Prome Minister a duna di conoce. 


Parlamento a manda un carta pa Prome Minister na unda cu 


nan a informa cu nan lo duna tur di nan parti pa por cumpli 
cu e condicionnan pa asina Gobierno por duna empleadonan 
publico y semi-publico na juli e 5% bek y otro aña ful e 12.6%. 
Prome Minister a remarca tambe cu Gobierno ta purbando si 
por elimina e 12.6% completo pero den e presupuesto a tene 
cuenta cu 5%. 


Minister Plenipotenciario na Hulanda a indica cu Gobierno no 
mester di uitstel y Aruba ta cla pa continua y cumpli cu nan. 
Corsou y St Maarten a pidi pa uitstel y pa pospone e decision 
aki pa asina nan minister tambe por papia cu Secretario di 
Estado van Huffelen. Sra. Van Huffelen diaranson ta na Corosu 
y diahuebs ta na Sint Maarten y e Premiernan no a haya chens 
pa papia cu ne prome cu e Conseho di Minister na Hulanda 
diaranson. Pa cua motibo tambe nan a pidi pa pospone. 


“Aruba si a indica cu ta cla pe. Ademas ta condicionnan cu 
nos tin cu Hulanda pa nos por yega na stop e recorte mas 
line cu ta posibel. Nos a cuminsa cu tur e trabounan caba y 
nos lo percura di cla na tempo pa asina por duna tur hende 
nan placa bek. Hunto nos ta logra bienestar y progreso di nos 
comunidad”, Prome Minister Evelyn Wever-Croes a duna di 
conoce. 

NPSA TA LANSA CONCURSO DI DISENO 


como simbolo pa programa di conscientisacion 

Den cuadro di e National Plan for Stray Animals (NPSA) den 
cual ta enfoca riba conscientisacion di nos comunidad como 
tambe den nos sistema di educacion primario y secundario 
a haci peticion na tur directiva di scolnan secundario pa nan 
permiso pa haci un concurso di disefio bou di nan alumnonan. 


E intencion ta pa disefia un cacho cu lo bira e simbolo pa e 
material di educacion tocante "Responsible Pet Ownership" 
- un campaña asina tambe conoci como "Sea un Doño 
Responsabel". 


Apesar cu Aruba conoce un Ley di Cacho (Hondenverordening) 
cu entre otro ta obliga tur doño pa tene nan cacho den nan cura, 
nos tin un populacion hopi grandi di cacho riba caya causando 
molester pa comunidad. E problematica di cacho riba caya ta 


grandi - hopi mas grandi cu hopi hende ta realisa. 


Na luna di april 2022, minister Ursell Arends a lansa e NPSA, 
y a anuncia tambe e campaña di cooperacion cu Post Aruba 
N.V., Bureau City Inspector y KPA. Parti di e plan di NPSA ta 
pa enfoca riba educacion y conscientisacion di e problema, y 
enfoca riba e doño su responsabilidadnan ora di scoge pa tin 
un mascota, y promove prevencion di reproduccion indesea 
tambe. Cu esfuersonan di cada un cuidadano nos por reduci e 
fluho di cantidad di mascota cu ta ser bandona. 


Minister Arends kier motiva tur alumno di scol secundario pa 
participa, crea un simbolo pa e esfuersonan di educacion, y 
haya e chens di gana un premio atractivo! Acudi na bo maestro 
di CKV pa mas informacion. 

Informacion di participante: 
Nomber: 

Edad: 

Scol: 

Klas: 


Concurso di Diseño 


Bo ta gusta pinta? 
Diseña un cacho cu lo bira e simbolo pa e material di educacion 
tocante Responsible Pet Ownership - Participacion ta gratis! 


Con pa participa: 

* Participacion ta habri pa tur alumno di scol secundario 

- Alumno mester diseña esaki na scol durante su les di CKV 

- E diseño mester ta uno original y creativo 

- E diseño mester refleha e tema di Responsible Pet Ownership 

- Preferibel uza stift pa haya un pintura mas defini 

- Entrega bo diseño no mas tarda cu 24 di juni 2022 

- Limita un (1) formulario pa cada alumno 

- Bo scol a ricibi informacion con pa entrega e formulario 
digitalmente 


Lo tin premio atractivo pa e ganador di e concurso. 


Por fabor tene diseño dentro di e box. 

EDUCAMPUS ARUBA CU UN DIA DI 
EXPERIENCIA DEN ARTE NA CAS DI CULTURA 

Educampus Aruba tin e grato placer di invita 
henter comunidad pa bini y mira e resultado 
final di nos muchanan den area di arte plastico. 
Durante henter un aña, bao guia di e artista 
Natusha Croes, e muchanan a ser instrui pa 
crea diferente pintura, dibuho, instalacion cu ta 
expresa nan mundo imaginativo. 


Esaki den yuda nan desaroya nan facultadnan 
creativo & innovativo. Pa un dia so henter 
pueblo lo por bin disfruta di diferente obra di 
arte cu lo ta na benta tambe p'asina recauda 
fondo pa por sigui desaroya e Facultad di Arte 
den crecimiento. 


Diaranzon 1 di juni 2022 lo ta un dia caminda 
creatividad y arte lo ta bibo. Y for 11or AM pa 
2or PM lo tin un tour, guia door di e muchanan 
mes. Di 4or pm pa 7or pm lo tin musica, un 
photobooth divertido pa un & tur por conmemora 
y saca potret cu e obranan crea. Tambe lo tin 
bebida & snacks, keda invita pa bini apoya & 
disfruta di un atardi ameno na galeria di Cas Di 
Cultura. Entrada ta completamente gratis. 

Minister Xiomara Maduro den su discurso di inclusion 
financiero di e hende muhe na Aruba: 


UN GRUPO GRANDI DI HENDE MUHE TA 
ACTIVO DEN COMERCIO NA ARUBA, TA 
FIGURA DEN POSICION DI MANEHO Y TA 
OCUPA UN POSICION FINANCIERO 


The top 5 (Board) positions of women 
Starting date of the posistion, last 5 years 


Absolute number of females in 
business positions (last 5 years) 


3,225 


Percentage of women 
în business, out of total 
persons in business 


Durante e seminario di liderazgo femenino, Minister Maduro a 
presenta algun informacion di e participacion di e hende muhe 
den comercio na Aruba y tambe a duna un bista di e cantidad 
grandi di hende muhe cu ta figura den posicion di maneho of ta 
ocupa un posicion den e mundo financiero di nos Pais. 


E hende muhe ta activo den comercio 

For di cifranan compila pa Camara di Comercio por mira cu 
tin un grupo grandi di hende muhe cu ta activo den comercio 
na Aruba. Den un grafico presenta, e mandatario a splica cu 
den e ultimo 5 aña, tin 3225 hende muhe cu ta forma parti di 
e hunta di directiva den e mundo empresarial. Di e grupo aki, 
36% ta doño di un compania, 31% ta director di compania, 
6% ta miembro di hunta di directiva, 6% ta representa como 
apoderado y 5% ta den funcion di secretario. Si compara cu e 
hende homber den sector comercial, por bisa cu e hende muhe 
ta bon representa cu 42% compara cu e 58% di e presencia 
masculino. 


Casi mitar di posicion di maneho ta den man di hende muhe 
Informacion compila pa Departamento di Estadistica, Banco 
Central y Departamento di Labor, ta revela cu mas hende 
muhe ta tuma e reto di un funcion den maneho. Casi mitar 
(49.4%) di e posicion nan di maneho na Aruba ta wordo ocupa 
pa un hende muhe. 


Un grupo grandi di hende muhe ta ocupa un posicion financiero 
Den e mundo financiero na Aruba, na 2019 un total di 49% tabata 
hende muhe. Compara cu aña 2010 cu 51%, tin un bahada di 


Number of Women in Business Positions 
7,608 


Men 58% 


~] ) Women 42% 
i 
4,383 N N 3,225 


Source: Chamber of Commerci 

SDG indicator 5.5.2: Proportion of women in managerial positions % 

locual ta e hende muhe activo den e mundo financiero, pero 
asina mes e representacion di e forza femenino den e mundo 
financiero ta grandi. 

MONUMENTENBUREAU TA TRAHA CU 3 
LISTA PA CU MONUMENTO 


Monumentenbureau ta trece informacion, pa por educa e 
pueblo di Aruba tocante e listanan di monumento 


Oficina di monumento tin tres lista cu nan ta traha cu ne: 
1. Lista di atencion; 

2. Lista di candidato monumento; 

3. Lista di monumento proteha. 


Lista di atencion (aandachtslijst): 

E lista di atencion ta un lista cu edificionan of obhetonan cu ta 
wordo evalua pa bira un candidato pa bira un monumento. Den 
un articulo anterior cu e titulo, “Monumentenbureau ta informa 
e proceso con un edificio por bira un Monumento”, ta haya tur e 
rekisitonan con un edificio por bira un monumento. Hopi biaha 
nos ta haya jamadanan pa bin evalua un edificio si eta bin na 
remarce pa bira un monumento. Tambe Monumentenbureau, 
den ora di trabou of den nos tempo liber ta wak un edificio of 
obheto y nos ta tuma su datonan pa nos por haci nos evualacion 
pa wak si e por bin na remarce pa bira un monumento. E 
monumento no ta discribi ainda pa por haya proteccion y e lista 
aki no ta publico. E ta un lista interno di Monumentenbureau. 


Listadicandidatomonumento(kandidaatmonumentenlijst): 
E lista di kandidato monumento ta un lista cu edificionan of 
obhetonan cu a wordo evalua for di e lista di atencion. E lista 
aki tin actualmente 323 edificio of obheto. For di e lista aki ta 
saca un edificio of obheto pa bay discribi esaki. Ainda no ta 
cuminsa cu e proceso pa proteha esaki. E lista aki ta cambia 
kada pasa un tempo, loke nos ta jama cu e ta un lista variabel 
y no ta publico. E ta cu lista interno di Monumentenbureau. 


Listadimonumentoproteha(beschermdemonumentenlijs): 
E lista di monumento proteha ta un lista cu edificionan 
of obhetonan proteha. Den e lista aki tin actualmente 37 
monumento cu ta proteha. E monumento a pasa dor di e 
proceso pa wordo discribi y e procedura legal pa wordo inscribi 
den e Regristro di Monumento. E lista aki ta publico. 


Bo por reconoce e edificionan of obhetonan cu ta proteha dor 
di un seyo cual ta un plakkaat cu ta wordo pega na muraya parti 
dilanti di e edificio of obheto, mayoria biaha riba e porta pricipal. 
E Seyo ta basa riba e arkitectura di nos pais. Specificamente 
pa e casnan di e estilo “Cas Decora”. E casnan aki ta decora cu 
diferente dibuho of simbolonan. E storia tras di e simbolonan 
ta varia. E simbolo specifico aki di un flor cu 6 blachi cu ta 
riba e Seyo tin e nificacion di “proteccion”. E color blauw ta e 
color internacional cu despues di segunda guera mundial ta pa 
indentifica edificionan monumental (Blue Shield). Ainda e color 
blauw ta wordo usa na hopi pais pa identifica e monumentonan. 


Asina Monumentenbureau ta duna informacion tocante di 
nos listanan di monumento. E contenido di e descripcion 
monumental di un monumento scribi den e Registro di 
Monumento y ta obtenibel a cambio di un pago. Por tuma 
contacto cu nos na oficina na e number di telefoon: 583-5938 
y na email: monumentenburo@setarnet.aw . 

VU Our Fir First Immersive Session is Here! 


METAVERSE. 


GETTING STARTED WITH NFT'S 


THURSDAY, JUNE 2, 2022 
6:00 PM - 8:00 PM 


FUTURA SPACES 
SCHOTLANDSTRAAT 38 


REGISTER ONLINE 


In this interactive workshop by Full Stack Vision you'll learn 
about the NFT basics, open your first NFT wallet and even your 
first own NFT that you can utilize with local businesses. 


Click the link to register in advance and save your seat 
https://bit.ly/3sKlGn1. 


FUTURA 

MINISTER 


ENDY CROES TA DESEA 
SELECCION DI I LAN IDAMENTO TUR CLASE DI 
EXITO DEN PANAM AQUATICS SWIMMING 


CHAMPIONSHIP 


Diamars 6'or y 15 di mainta Minister Endy Croes tabata 
presente na aeropuerto internacional Reina Beatrix pa saluda 
y desea nos seleccion di landamento exito. 


Nos seleccion ta competi den e 2022 Panam Aquatics 
Swimming Championship cu ta tuma luga na Trinidad & Tobago 
di 2 pa 5 di juni proximo. Un total di 17 pais ta competiendo y 
e competencia aki ta sirbi como clasificacion pa e Weganan 
Panamericano Santiago 2023 cu ta tuma luga otro afia na 
Chile. Seleccion di Aruba ta consisti di: Czyaleah Lampe, Eva 
Kock, Genisis lacle, Liv Farro, Chloé Farro, Jayrick Winterdal, 
lan Croes, Inald Fernadez Perna, Braynsly Dirksz y Arvid Farro. 
Como headcoach lo fungi Ismael Santiesteban mientras e guia 
lo ta Charissa Kock- Croes. Aruba ta biahando cu un seleccion 
relativamente hoben cu pa algun ta nan prome competencia 
internacional. Boso por. Ban pe! 

Diasabra ultimo Minister Endy Croes a bishita e competencia di 
‘Best vs Best point series #2’ cu a tuma luga na Jaburibari BMX 
Track. E mandatario di Deporte a presencia e competencia 
alabes entrega premio na e ganadonan di BMX ‘Best vs 
Best # 2’. Minister Endy Croes a expresa cu nos muchanan 
y hobennan tin hopi talento. Pabien na tur e ganadonan y 
pabien na organisadonan. Pa 2023 ta bay tin un campeonato 
internacional. Keda pendiente. 


DESPUES DI TEMPONAN DIFICIL 
CU NOS A PASA ADEN, 
NUNCA NOS MESTER LUBIDA 
E FORSA IMPRESIONANTE, 

E RESILIENCIA Y SOLIDARIDAD 
CU NOS A MUSTRA OTRO COMO 
CIUDADANO, FAMIA Y 
COMO PARTI DI E COMUNIDAD MUNDIAL. 
HUNTO NOS MESTER ACTUA, INNOVA, 
ADAPTA Y AVANSA Y 
RECONSTRUI NOS PAIS. 


20 AÑA DI 


INVERSION Y 
22 OPORTUNIDAD 


